सना के इसी फर्जी बयान पर राकेश अस्थाना ने पीएमओ और सीवीसी में आलोक वर्मा के खिलाफ केस दर्ज किए थे। देवेंद्र की गिरफ्तारी के बाद राकेश अस्थाना पर भी कार्रवाई के आसार बढ़ गए हैं। सूत्रों के अनुसार, करप्शन से जुड़ा नया कानून के पास होने के बाद अस्थाना के खिलाफ कार्रवाई के लिए पहले से अनुमति लेना जरूरी नहीं है। सूत्रों के अनुसार, राकेश अस्थाना इस मामले में कानूनी सलाह ले रहे हैं और केस को दिल्ली हाई कोर्ट या सुप्रीम कोर्ट में चुनौती दे सकते हैं। सीबीआई सना द्वारा डीएसपी कुमार और अस्थाना को कथित तौर पर दिए गए घूस की रकम अभी बरामद नहीं कर पाई है।